इस मौके पर जिलाधिकारी अमित कुमार सिंह ने कहा कि इस अभियान को शुरू करने की वजह यह है कि बरसात के समय में खेतों में पानी भर जाता है जिसकी वजह से जिन लोगों के यहां शौचालय नहीं हैं वे लोग खुले में सड़क के किनारे किनारे बैठते हैं। इससे महिलाओं को शर्मिंदगी का सामना करना पड़ता है। इसके अलावा बरसात में कीचड़ होता है इससे बच्चे, बुजुर्ग व गर्भवती महिलाओं के हमेशा फिसलने व गिरने का डर बना रहता है। जिलाधिकारी ने उम्मीद जताते हुए कहा कि हमारी कोशिश रहेगी कि 15 अगस्त 2018 को जनपद सोनभद्र के लोगों को खुले में शौच से आजादी मिले। 15 अगस्त को इस कार्यक्रम को विधिवत कलेक्ट्रेट में मनाया जाए, जिसमें जनपद के सभी प्रधान भी प्रतिभाग करें।